Αδελγόνδη της Μπραγκάνσα

Η Αδελγόνδη της Πορτογαλίας (Adelgundes de Portugal, 10 Νοεμβρίου 1858 - 15 Απριλίου 1946) ήταν η δεύτερη σύζυγος του Ερρίκου, Δούκα του Μπάρντι.

Βιογραφία
Η Αδελγόνδη ντε Ζεσούς Μαρία Φραγκίσκη ντε Ασσίς ε ντε Πάουλα Αδελαΐδα Ευλαλία Λεοπολδίνα Καρλόττα Μιχαέλα Ραφαέλα Γαβριέλα Γκοντζάγκα Αγνή Ισαβέλλα Εβελίνα Άννα Στανισλάη Σοφία Βερναρδίνη γεννήθηκε στις 10 Νοεμβρίου 1858 στο Κάστρο Μπρόνμπαχ, και ήταν το πέμπτο παιδί και η τέταρτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου, διαδόχου στο πριγκιπάτο του Λέβενσταϊν-Βέρτχαϊμ-Ρόζενμπεργκ.

Ο πατέρας της πέθανε λίγες μέρες μετά τα όγδοα της γενέθλια και η Αδελγόνδη και τα αδέρφια της εκπαιδεύτηκαν σε καθολικό και συντηρητικό περιβάλλον από τη μητέρα τους. Ο μητρικός θείος της, Κάρολος του Λόβενσταϊν-Βέρτεϊμ-Ρόσενμπεργκ , ήταν σαν ένας δεύτερος πατέρας για τα παιδιά.

Στις 15 Οκτωβρίου 1876 η Αδελγόνδη παντρεύτηκε τον χήρο Ερρίκο, Δούκα του Μπάρντι, στο Σάλτσμπουργκ. Είχε έναν ευτυχισμένο γάμο, και οι εννέα εγκυμοσύνες της κατέληξαν σε αποβολές. Οι αποτυχημένες εγκυμοσύνες, η τελευταία από τις οποίες υπέστη το 1890, αποτέλεσαν πηγή θλίψης για το ζευγάρι. Η Αδελγόνδη πέρασε πολλά χρόνια φροντίζοντας τον παράλυτο σύζυγό της. Ο Ερρίκος περιγράφεται από τους συγγενείς ως ένα δυσάρεστο άτομο που τυραννούσε την γλυκιά, μικροκαμωμένη σύζυγό του.

Μεταξύ του 1920 και του 1928, η Αδελγόνδη ενήργησε ως αντιβασιλέας για τον ανιψιό της και των Μιγκελιστών διεκδικητών του θρόνου της Πορτογαλίας Ντουάρτε Νούνο, Δούκα της Μπραγκάνσα, ο οποίος ήταν μόλις δώδεκα ετών όταν ο πατέρας του Μιγκέλ παραιτήθηκε από την διεκδίκηση του στο θρόνο υπέρ του γιου του.

Η Αδελγόνδη πέθανε στις 15 Απριλίου 1946 στο Γκούντεν της Ελβετίας σε ηλικία 87 ετών.

Τίτλοι
10 Νοεμβρίου 1858 – 15 Οκτωβρίου 1876: Η Βασιλική Υψηλότητα Ινφάντα Αδελγκόνδη της Πορτογαλίας
15 Οκτωβρίου 1876 – 14 Απριλίου 1905: Η Βασιλική Υψηλότητα Η Κόμισσα του Μπάρντι
14 Απριλίου 1905 – 1920: Η Βασιλική Υψηλότητα Η Χήρα Κόμισσα του Μπάρντι
1920 – 15 Απριλίου 1946: Η Βασιλική Υψηλότητα Η Δούκισσα του Γκουιμαράες, Η Χήρα Κόμισσα του Μπάρντι

Παραπομπές
 William Mead Lalor, Six Braganza Sisters, in Royalty History Digest.

Οίκος της Μπραγκάνσα
Οίκος των Βουρβόνων-Πάρμας
Πριγκίπισσες των Βουρβόνων-Πάρμας
Ινφάντας της Πορτογαλίας
Δούκισσες της Πορτογαλίας